Salú confirma cuatro nuevos casos de coronavirus n’Asturies
#000011
La Conseyería de Salú confirmó esti miércoles 35 casos del nuevu coronavirus n’Asturies. Un incrementu que tien llugar depués de qu’esti martes se produxera’l primer sanamientu de la enfermedá nun mozu de 32 años. D’estes persones afectaes, 21 tán venceyaes al biltu nel centru escolar Fundación Masaveu d’Uviéu. La mayoría, 15, son profesores y alumnos del centru. Los seis restantes son familiares o amigos, esto ye, contactos estrechos d’estos pacientes.
#000013
Nestos momentos, 12 persones -7 rellacionaes col biltu nel citáu centru educativu- tán ingresaes n’aislamientu nel HUCA. Otros dos pacientes, dambos negativos al COVID-19, permanecen hospitalizaos al ser contactos estrechos de casos positivos por coronavirus n’Asturies. El restu d’afectaos permanez n’aislamientu domiciliariu, con siguimientu telefónicu pol serviciu d’atención primaria.
#000014
Al respective de la situación clínica de los ingresaos nel HUCA, na UCI permanez estable dientro de la gravedá’l primer positivu, un home de 70 años. Pela so parte, el varón de 68 años venceyáu col focu del mentáu centru escolar d’Uviéu esperimentó un empeoramientu. Otres diez persones positives en COVID-19 permanecen aisllaes en planta. Trés tienen neumonía ensin gravedá y el restu presenten sintomatoloxía inespecífica leve.
#000015
El Llaboratoriu de Viroloxía del Hospital Universitariu Central d’Asturies (HUCA) realizó 1.035 pruebes con resultancia negativa. El teléfonu 112 atendió ayeri 1.179 llamaes sobre’l nuevu coronavirus n’Asturies. Esti serviciu reforzóse con un médicu en cada turnu y con seis nueves enfermeres y cuatro operadores. El Sespa reforzó l’atención sanitaria cola incorporación de 139 profesionales. Nueve son facultativos de les especialidaes de Medicina Intensiva, Interna, Neumoloxía y Microbioloxía. A ellos súmense 64 enfermeres, 30 técnicos auxiliar d’enfermería, 30 celadores, cuatro técnicos de llaboratoriu y dos técnicos de rayos.
#000016
EtiquetescoronavirusHUCAServiciu de Salú del Principáu (Sespa)
#000018
Asturies va cuntar coles primeres escueles de 0 a 3 de titularidá autonómica nel 2024
#000021
La Universidá d’Uviéu sitúa al so Edificiu Históricu como faru de la cultura na segunda...
#000022